open-index/open-wikipedia-markdown huggingface dataset:
Thomas Enevoldsen

**Thomas Enevoldsen** () er ein dansk fotballspelar som har spela for Groningen i nederlandsk Eredivisie, og for det danske landslaget. Enevoldsen vart seriemeister i Danmark med AaB i 2008. Han debuterte for Danmark sitt A-landslag i den siste VM-kvalifiseringskampen til fotball-VM i 2010, 14. oktober 2009 heime mot Ungarn.
Dennis Rommedahl

**Dennis Rommedahl** () er ein dansk fotballspelar, som i 2011/12-sesongen spela for Brøndby i den danske fotballserien, og for det danske landslaget. Han har fire nederlandske seriemeisterskap med PSV Eindhoven (1997, 2000, 2001 og 2003) og eitt gresk seriemeisterskap med Olympiakos (2011).

Rommedahl debuterte for Danmark sitt A-landslag i august 2000.
Yasuyuki Konno

**Yasuyuki Konno** () er ein japansk fotballspelar som har spela for FC Tokyo i J-ligaen i Japan, og for det japanske landslaget. Konno var med på Japan sitt lag under sommar-OL i 2004. Han debuterte for Japan sitt A-landslag 3. august 2005 mot Kina.

## Bakgrunnsstoff
*
Daisuke Matsui

**Daisuke Matsui** () er ein japansk fotballspelar som har spelt for Lechia Gdańsk i den polske fotballigaen, og for det japanske landslaget. Matsui har spelt for ymse lag i Frankrike sidan 2004. Han spelte for Japan under sommar-OL i 2004 og debuterte for Japan sitt A-landslag 22. juni 2003 i ein kamp mot Colombia.

## Bakgrunnsstoff
*
Keiji Tamada

**Keiji Tamada** () er ein japansk fotballspelar som har spela for Nagoya Grampus i den japanske J-ligaen, og for det japanske landslaget. Han debuterte for Japan sitt A-landslag 31. mars 2004 i ein VM-kvalifiseringskamp mot Singapore. Same året skåra han tre mål for Japan då dei vann Asiameisterskapen.

## Bakgrunnsstoff
*
Benoît Assou-Ekotto

**Benoît Assou-Ekotto** () er ein kamerunsk-fransk fotballspelar som har spela i forsvar for Tottenham Hotspur i engelsk Premier League, og for det kamerunske landslaget. Assou-Ekotto er fødd og oppvaksen i Frankrike med kamerunsk far. Han gjekk frå Lens i Frankrike til Tottenham i 2006 for ein ukjend overgangssum, som media spekulerte i låg på 3,5 millionar britiske pund. Frå 2006 av sa han fleire gonger nei til å spela for Kamerun sitt landslag fordi han håpte å få spela for Frankrike. I 2009 gav han tilsynelatande opp å få spela for Frankrike sitt landslag, og sa ja til Kamerun. Han debuterte for Kamerun 11. februar 2009 i ein vennskapskamp mot Guinea. Han gjekk glipp av Afrikameisterskapen i 2010, men vart med i troppen til fotball-VM i 2010.
Samuel Eto'o

**Samuel Eto'o** () er ein kamerunsk fotballspelar som hausten 2011 spela i angrep for Anzji Makhatsjkala i den russiske fotballigaen, og for det kamerunske landslaget.

Eto'o spelte i fem sesongar, frå 2004 til 2009 for Barcelona i spansk Primera Division. Han vann tre seriemeisterskap med Barcelona, i 2005, 2006 og 2009, og den europeiske Meisterligaen to gonger, i 2006 og 2009. I 2006 vart han toppskårar i Primera Division. Same året vart han kåra til beste spiss i Meisterligaen. I 2009/10-sesongen, den første sesongen hans i Inter, var han med på å vinna både Serie A og Meisterligaen. Han vart kåra til årets afrikanske fotballspelar tre år på rad, i 2003, 2004 og 2005, og var med på å vinna Afrikameisterskapen med Kamerun i 2000 og 2002. Han er den mestskårande spelaren gjennom tidene for den spanske klubben Mallorca, og for Kamerun sitt landslag.
Achille Emaná

**Achille Emana** () er ein kamerunsk fotballspelar som har spela på midtbanen for Al-Hilal i den saudiarabiske fotballigaen, og for det kamerunske landslaget.

## Bakgrunnsstoff
*
Henrik Carstensen

**Henrik Carstensen** () var ein norsk skipper, kjøpmann, trelasthandlar, skipsreiar og eidsvollsmann frå Aust-Agder.

Carstensen var fødd på Risøya i Søndeled, far hans var skipper og gardbrukar. Sjølv reiste han til sjøs i yngre år, vart skipper i 1775. Frå 1780 var han skipper på eiga skute. I 1788 tok han til med handel i Risør, dreiv både trelasthandel og eit skipsbyggeri. År 1799 kjøpte han Egelands jarnverk med alt sitt eige. Kring den tid kjøpte han mange skogseigedomar, dreiv både sagbruk og mylner, tobakksspinneri og brenneri. I krigstida frå 1807 utrusta han fleire skip som tok del i kaperkrigen.

I 1814 var Carstensen utsending frå Risør til riksforsamlinga på Eidsvoll. Han mangla politiske kvalifikasjonar, til å byrje med fylgde han unionspartiet, for så å gå over til sjølvstendepartiet.

Carstensen døydde ugift i Søndeled i 1853, let etter seg ein stor formue.

## Kjelder

* Tallak Lindstøl: *Stortinget og Statsraadet 1814-1914*. Kristiania, 1914
*
Daniel Agger

**Daniel Munthe Agger** () er ein dansk fotballspelar som har spela for Liverpool i engelsk Premier League, og for det danske landslaget. Agger vart seriemeister i Danmark med Brøndby i 2005. Han vart kåra til årets danske spelar i 2007. Han debuterte for Danmark sitt A-landslag 2. juni 2005 i ein vennskapskamp mot Finland.
Fanafjellsvegen

**Fanafjellsvegen** er ein veg i Fana bydel i Bergen som går frå Fanavegen og Titlestadvegen og søraustover over Fanafjellet til kommunegrensa mot Os kommune. Vegen er 6,1 km lang og er ein del av Fv163. 

Vegen har ei trafikkmengd på 2200-2400 bilar i døgeret, bortsett frå stykket mellom Hamrevegen og Fanavegen, der trafikkmengda er 5000 bilar i døgnet. 

Namnet på vegen vart vedteke i 1961. 

Oppe på det høgste punktet av vegen over Fanafjellet, der det er ein stor parkeringsplass, ligg avdelinga til Hordamuseet med ni seterhus frå ulike stader i Hordaland spreidd utover i terrenget. Tidlegare låg òg serveringstaden Fanaseter her med si vesle dyrepark og nokre hestestallar, som i si tid var ein populær utfartsstad for familiar med born. Ved Nordvik i Bergen, nær grensa til Os kommune, ligg den vesle Nordvik skole. 

## Knutepunkt
*  Fanavegen og Fv169 Titlestadvegen
* 
*  Fanaflaten
*  Fv167 Hamrevegen
* 
* Sideveg mot aust (130 m)
* Sideveg mot sørvest (150 m)
* Sideveg mot nordaust (120 m)
* Sideveg mot aust (130 m)
* Sideveg mot sør (300 m) Fanaseter
*  Høgaste punktet på vegen - 232 moh
* Sideveg mot aust (340 m)
* Sideveg mot nordaust (100 m)
* 
* Avkjørsel Nordvikvegen
* Sideveg mot søraust (180 m)
* Sideveg mot nord (90 m)
* Sideveg mot sørvest (90 m)
* 
* Sideveg mot aust (390 m) - Nordvik skole
* 
* Avkjørsel Sagstadvegen
* Avkjørsel Sagstadvika
* Sideveg mot sørvest (90 m)
* Endepunkt Fv163 Sperrevikvegen i Os kommune.

## Kjelder
*
*Nasjonal vegdatabank
Federico Marchetti

**Federico Marchetti** () er ein italiensk fotballspelar. Han har spela som keeper for SS Lazio i Serie A. Han har òg landskampar for Italia. Han debuterte for A-landslaget i mai 2009 i ein vennskapskamp mot Nord-Irland. Han var med i troppen til fotball-VM i 2010 som reservekeeper for Gianluigi Buffon.
Fanafjellet

**Fanafjellet** er eit uoffisielt namn på det skogkledde fjellområdet som ligg sør for Fana i Bergen kommune i Vestland. Det består av toppane Lyseskarfjellet (313 moh.), Høgeåsen (309 moh.), Ramberget (300 moh.) og Fanasåta (284 moh.). Fanaseter ligg mellom Ramberget og Fanasåta. 

Fanafjellsvegen går over fjellet frå Fana til Nordvik, om lag 233 moh. på det høgaste.
Ramberget

**Ramberget** er ein 87 meter høg ås på øya Hisingen i Göteborg i Sverige.

## Kjelder

**Denne artikkelen bygger på «[[:nb:Ramberget|Ramberget]]» frå ,  den 18. juni 2012.*
Ole Edvard Buck

**Ole Edvard Buck** () var ein norsk embetsmann og stortingsmann.

Buck var fødd i Trondheim. Faren vart seinare kjøpmann i Molde, og sonen voks opp der. I 1820 vart han student frå katedralskulen i Trondheim. Ferda gjekk så vidare til hovudstaden, der han vart cand. jur. i 1824. Frå 1825 var han tilsett i finansdepartementet, byråsjef frå 1828. I 1833 vart han utnemnd til amtmann i Finnmark. Elles var han mellom anna medlem av ein kongeleg kommisjon om nordlandshandelen, eit arbeid som førte fram til lov (1839). År 1842 la han ut på reise over Stockholm og Finland til St. Petersburg og Arkhangelsk, der han hadde samtalar med den russiske regjeringa om grensetraktaten av 1751. Samtalane førte ikkje fram til endringar i traktaten.

Buck representerte Finnmark på Stortinget i 1839. Han var då medlem av Lagtinget, traktatkomiteen og komiteen om stempelpapir.

Han døydde ved Molde, under ei vitjing hos svigerfaren Hilmar Meincke Krohg.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
*
Tambon

**Tambon** er lokale administrative område i Thailand. Dei er underdistrikt av amphoe, og dermed det tredje nivået under staten i forvaltningshierarkiet. Tambon er igjen delte inn i landsbyar, eller muban.

Tambon kan minna om kommunar i utstrekning og storleik, men Thailand sine kommunar og byar vert kalla thesaban og har i mindre grad ei administrativ rolla.

Tambona har lang historie som forvaltningsområde. Frå gamalt av var det meininga at eit tambon skulle innehalda tusen arbeidsføre menn. Det er såleis ei inndeling etter folketal, og ikkje etter areal. Det vil seia at større byar er delte inn i fleire tambon, medan meir rurale strøk vil ha tambon som er større i utstrekning.

## Kjelder
* Engelsk Wikipedia, særleg artikkelen Tambon
Frederik Glad

**Fredrik Glad** () var ein norsk gardbrukar, papirfabrikant og stortingsmann frå Christiania.

Glad var son av ein kjøpmann i Christiania. Sjølv vart han student i 1777. To år etter overtok han storgarden Grefsen og Nedre papirmølle i Aker. Eit par år seinare gifta han seg med 15-16 år gamle Johanne Dallas, ei dansarinne ved Det Kongelige Teater i København, men opphavleg frå Hamburg.

Glad var 1. representant frå Akershus amt på Stortinget 1815-16. Han var medlem av fem komitear, mellom andre av komiteen om odelslova og komiteen for land- skog- og bergvesen.

Han styrte interessene sine frå Grefsen livet ut og døydde der i 1840.

## Kjelder
* Lindstøl, Tallak:*Stortinget og Statsraadet 1814-1914*. Kristiania, 1914
*
RS «Ulabrand III»

**RS 115 «Ulabrand III»** er ei norsk redningsskøyte som vart bygd for Redningsselskapet i 1998. Ho vart bygd ved Kværner Mandal. «Ulabrand III» har både skrog og overbygg i FRP sandwich. Byggesummen var på kr 25 286 700. «Ulabrand III» er ei av tre skøyter i von Koss-klassen Dei to første som vart bygde, RS 110 «Reidar von Koss» og RS 111 «Peter Henry von Koss», hadde skrog av aluminium.

Med ei lengd på 25,25 meter var «Ulabrand III» eit av dei største fartøya i Redningsselskapet sin flåte. I hekken er plassert ei 5 meter lang redningsbåt som han setjast ut under fart. Dei fire hovudmotorane, kvar på 925 hk, gjev «Ulabrand III» ei fart på 25 knop.

«Ulabrand III» vart finansiert av Redningsselskapet. Liksom RS 60 «Ulabrand II», fekk ho namn etter losen Anders Jacob Johansøn (1815-81) frå Ula. Han vart kalla Ulabrand.

## Kjelder
* Bjørn Foss: *Fra seil til vannjet. Historien om redningsskøytene* Norsk Maritimt Forlag 2002
Čapek

**Čapek** kan visa til:
* Josef Čapek (1887-945), tsjekkisk kunstnar
* Karel Čapek (1890-1938), tsjekkisk forfattar, bror til Josef
* Asteroiden 1931 Čapek, kalla opp etter Karel Čapek
Christian Kastrup

**Christian Ulrik Kastrup** () var ein norsk offiser, embetsmann og stortingsmann.

Kastrup vart fødd i Stavanger, der faren hans var fut. Sjølv vart han 1808 fenrik i 1. trondhjemske infanteriregiment. Same året tok han juridisk eksamen i morsmålet. I 1811 tok han avskjed med militærtenesta. Han vart då regimentkvartermeister og auditør på Vardøhus festning. To år etter, 1813, vart han også tollkontrollør i Vardø. År 1814 tok han avskjed med desse embeta. Han vart i 1817 utnemnd til fut i Nordhordland og Voss. 1828-29 var Kastrup amtmann i Finnmark, deretter 1829-33 i Stavanger amt. Lengste tida som amtmann var han i Nordre Bergenhus, 1833-44.

Kastrup representerte Søndre Bergenhus amt på Stortinget i 1821, 1822 og 1824. I 1821 var han visesekretær i Odelstinget. Han var då medlem av elleve komitear, formann i ein og sekretær i åtte. Formann var han for komiteen om sagbruksprivilegiar. Både i 1822 og 1824 var han visesekretær i Stortinget. Han var i 1824 sekretær i komiteen om veglova og i komiteen om stiftslikninga i Bergens stift.

Kastrup døydde i Inderøy i 1850.

## Kjelder

* Lindstøl, Tallak: *Stortinget og Statsraadet 1814-1914*. Kristiania, 1914
*
Frederik Hegermann

**Frederik Christian Otto Hegermann** () var ein norsk offiser og stortingsmann.

Hegermann var fødd i Fredrikshald. Han vart offiser i 1785, og fire år seinare premierløytnant ved 1. trondhjemske infanteriregiment. Etter 1800 steig han i gradane; kaptein 1802, major 1811, oberstløytnant 1815, oberst 1818. I 1825 vart han generaladjutant for hæren, frå 1831 generalmajor og kommandant i Trondheim.

Hegermann deltok på det overordentlege stortinget 1814 som 2. representant frå Trondheim. Han var medlem av protokollkomiteen og komiteen om uavgjorte saker. 10. oktober 1814 var han medlem av deputasjonen som møtte Kristian Fredrik, og seinare av deputasjonen som møtte kronprins Karl Johan.

Perioden 1795-1825 budde Hegermann nokså fast på eigedomen Ranheim i Strinda. Han døydde 1841 på Rikshospitalet i Kristiania. Diderich Hegermann var ein eldre bror.

## Utmerkingar
Hegermann var innehavar av Sverdordenen og Dannebrogordenen.

## Kjelder
* 
*
BankID

**BankID** er ein personleg elektronisk legitimasjon, som er utvikla for å auke tryggleiken ved identifisering og signering på Internett. Det er bankane i Noreg som tilbyr denne tenesta.

## Løysinga
BankID er ei PKI-løysing utvikla av *BankID Samarbeidet* som er eit samarbeid mellom Finansnæringens Hovedorganisasjon og Sparebankforeningen. Løysinga har støtte for både autentisering og signering.

Løysinga er godkjent som kvalifisert signatur av Post- og  teletilsynet, på lik linje med BuyPass.

Løysinga er sett saman av ein sentral infrastruktur drifta av BBS og fleire klientversjonar i forskjellige former. Ein «softlokal», ein «nettsentrisk/banklagra» og ein mobil versjon.

*Softlokal-versjonen vart aldri rulla ut til kundar, og var basert på at sertifikatet skulle ligge ute på den enkelte brukaren si datamaskin.
*Banklagra versjon er den som i dag er mest utbreidd. 
*BankID på mobil vart teken i bruk av Skandiabanken for kundar med Sim-kort frå Telenor i 2009 og er no tilgjengeleg hos alle dei større teleoperatørane. 

## I Sverige
I Sverige har dei ei liknande teneste som heiter BankID, men denne må ikkje forbytast med den norske, då det ikkje er den same. 

## Kritikk
Professor i IT-tryggleik ved Universitetet i Bergen Kjell Jørgen Hole har saman med nokre doktorgradsstudentar påvist at det var mogeleg å stele identitetar i denne løysinga i 2007. Frå advokathald er det hevda at signaturløysinga vil halde juridisk, sjølv med dei tekniske manglane som er påviste.

Det finst alternativ til BankID-systemet: OpenID er eit skalerande og plattformuavhengig alternativ, og vil dermed vere langt rimelegare å implementere enn BankID. I følgje svenske tryggleiksekspertar er OpenID like sikkert som svensk BankID, utan at dette er veldig relevant for den norske løysninga.

## Kjelder

## Bakgrunnsstoff
*
* EFN mener BankID gir dårlig sikkerhet 
* Post & Teletilsynet side om Elektronisk signatur
* Offisiell side for BankID i Sverige
* OpenID.net
Ulrik Barth

**Ulrik Frederik Jonstrup Barth** () var ein norsk embetsmann og stortingsmann.

Barth var fødd i Hjelmeland, far hans var sorenskrivar. Sjølv tok han norsk juridisk eksamen i 1805. Deretter var han fullmektig hos sorenskrivaren i Hardanger, fyrst, og sidan i Lyngdal. 1808-10 var han fungerande sorenskrivar i Lyngdal. 1811 var han prøveprokurator, frå 1813 overrettsprokurator i Akershus og Kristiansand. I 1819 vart han fut i Lister. Han var så i ei årrekke, 1831-55, sorenskrivar i Moss.

I 1824 representerte Barth Lister og Mandals amt på Stortinget. Han var sekretær i Odelstinget, og i komiteen om jordbruk og fedrift. Også medlem av komiteen om adelsrettar.

Barth døydde på Jeløya ved Moss i 1865.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
*
Just Johan Bing

**Just Johan Bing** () var ein norsk embetsmann og stortingsmann frå Østfold.

Bing var fødd i Fredrikstad, far hans var offiser. Han gjekk sjølv offisersvegen, vart offiser i 1809. Seks år seinare tok han som premierløytnant avskjed med det militære. År 1822 tok han norsk juridisk eksamen, frå 1827 var han underrettsprokurator i Østfold. Han vart byfut i Fredrikstad i 1831. I 1839 vart Bing sorenskrivar i Tune, eit embete han hadde til han i 1853 flytta til tilsvarande embete i Rakkestad.

Bing var varamann til Stortinget ved tre påfylgjande stortingsval, før han kom inn på Stortinget frå Fredrikstad i 1836. Han møtte også på det overordentlege storting 1836-37 og Stortinget 1839. Under alle tre tingsamlingane var han sekretær i Odelstinget og visesekretær i Stortinget. På ny på Stortinget i 1845 og i 1848, då vald for Fredrikstad og Sarpsborg. Han var i 1845 sekretær i Stortinget og i kyrkjekomite nr 1. I 1848 var han medlem av kyrkjekomite nr 2.

Bing døydde i Eidsberg i 1877.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
*
Salvatore Bocchetti

**Salvatore Bocchetti** () er ein italiensk fotballspelar. Han har spela i forsvar for Rubin Kazan i den russiske fotballigaen. Han har òg landskampar for Italia. Bocchetti spelte for Italia under sommar-OL i 2008. Han debuterte for A-landslaget 10. oktober 2009 i ein VM-kvalifiseringskamp borte mot Irland.
Søren Bøckmann

**Søren Gottfried Bøckmann** () var ein norsk embetsmann og stortingsmann.

Bøckmann var fødd i Brunlanes, far hans var sorenskrivar. Sjølv studerte han og vart cand. jur. i 1797. Året etter vart han sorenskrivar i Gauldal. Frå 1809 var han sorenskrivar i Lyngdal, seinare også politimeister i Farsund.

Bøckmann representerte Lister og Mandals amt på Stortinget i 1821. Han var då president i Odelstinget og visesekretær i Stortinget. Han var medlem av 21 komitear, formann i fire av og dei og sekretær i tre andre. Grunna sjukdom møtte han ikkje på det overordentlege storting 1822.

Bøckmann døydde i Farsund i 1841.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
*
Simone Pepe

**Simone Pepe** () er ein italiensk fotballspelar. Han spelar for Juventus i Serie A og for det italienske landslaget. Han debuterte for A-landslaget 11. oktober 2008 i ein VM-kvalifiseringskamp mot Bulgaria.
Julio César Cáceres

**Julio César Cáceres López** () er ein paraguayansk fotballspelar som har spela i forsvar for Atlético Mineiro i den brasilianske fotballigaen og for Paraguay sitt landslag. Han har blitt seriemeister i Paraguay to gonger med Olimpia og i Argentina éin gong med Boca Juniors. Han har òg vore med å vinna Copa Libertadores med Olimpia. Han debuterte for Paraguay sitt A-landslag i april 2002 mot England.
Christian Feyer

**Christian Feyer** () var ein norsk embetsmann og stortingsmann.

Feyer var fødd i Vågå, utanfor ekteskap. Han var frå 1809 kopist i kommisariatkommisjonen, året etter tilsett i kommisariatkollegiet. Frå 1813 var han fullmektig i armédepartementet. Han tok norsk juridisk eksamen i 1818. Frå 1825 var han fut i Larvik. Den lange perioden 1834-67 var han sorenskrivar i Jæren og Dalane.

Feyer var i 1830 2. representant frå Jarlsberg og Larviks amt på Stortinget. Han var visesekretær i Stortinget, og ein månad sekretær i Odelstinget. Elles var han sekretær i komiteen om gasjar, pensjonar, budsjett- og skattevesen.

Han døydde i Eigersund i 1879.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
*
Carlos Bonet

**Carlos Bonet Cáceres** () er ein paraguayansk fotballspelar som spelar i forsvar for Olimpia i den paraguayanske fotballigaen og for Paraguay sitt landslag. Han har vunne tre seriemeisterskap i Paraguay for Club Libertad (2002, 2003 og 2006).
Gerhard Garmann

**Gerhard Heiberg Garmann** () var ein norsk embetsmann og stortingsmann.

Garmann var fødd på Utstein kloster, som far hans eigde. Sjølv var han 1806-12 tilsett på kontoret til futen i Stavanger. Han tok i 1814 norsk juridisk eksamen, og var fullmektig i Akershus stiftsoverrett. Frå 1816 til -20 var han tilsett i revisjonsdepartementet. I 1820 vart han byråsjef i finansdepartementet. Deretter var han i lang tid, 1828-72, sorenskrivar i Flekkefjord, siste 28 åra også byfut. Styreformann i Flekkefjord Sparebank 1837-72.

I 1845 representerte Garmann Flekkefjord på Stortinget. Han var medlem av Lagtinget, og sat dermed i riksretten i saka mot Jørgen Herman Vogt. Elles var han sekretær i justiskomiteen.

Garmann døydde i Flekkefjord i 1873.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
*
Jonathan Santana

**Jonathan Santana Ghere** () er ein paraguayansk-argentinsk fotballspelar som spelar på midtbanen for Kayserispor i den tyrkiske fotballigaen og for Paraguay sitt landslag. Han er fødd og oppvoksen i Argentina, men har paraguayansk mor, og sa ja til å spela for Paraguay sitt landslag då han vart spurd i 2007. Han var i troppen til Wolfsburg første halvpart av 2008/09-sesongen då dei vann Bundesliga, men spelte ikkje regelmessig på laget.
Elias Hetting

**Elias Frederik Hetting** () var ein norsk embetsmann og stortingsmann.

Hetting var fødd i Holt i Aust-Agder, faren var forvaltar ved Nes Jarnverk. Sjølv tok han norsk juridisk eksamen i 1790, og vart året etter fullmektig hos sorenskrivaren i Ryfylke. Han var fungerande sorenskrivar i Ryfylke 1797-1800, deretter sorenskrivar i Aust- og Vest-Finnmark 1800-05. Frå 1805 og til han døydde var han sorenskrivar i Namdalen.

Hetting var 3. representant frå Nordre Trondhjems amt på Stortinget 1815-16. Han var medlem av 14 komitear, der i mellom justiskomiteen, handelskomiteen, om kjøpstadprivilegiar, om kjøpstad i Grimstad og om rikshospital.

Han døydde i Fosnes i 1826.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
*
Hans Kofoed

**Hans Wølner Kofoed** () var ein norsk embetsmann og stortingsmann.

Kofoed var fødd i Skien, der faren var apotekar. Sjølv tok han norsk juridisk eksamen i 1800. År 1806 vart han fungerande sysselmann og heradsdommar i Gullbringe og Kjosa syslar på Island. I 1813 kom han tilbake til Noreg og vart då overbergamtsskrivar på Kongsberg, året etter vart han i tillegg byfut, byskrivar og skifteforvaltar. Frå 1837 var han sorenskrivar i Numedal og Sandsvær.

I 1821 representerte Kofoed Kongsberg på Stortinget. Grunna sjukdom møtte han ikkje på det overordentlege storting 1822.

Kofoed døydde på Kongsberg i 1849.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
Henrik Leganger

**Henrik Leganger** () var ein norsk embetsmann og stortingsmann frå Eigersund. Rasmus Leganger var ein eldre bror.

Leganger var son av ein skipper og handelsmann i Eigersund. Sjølv tok han norsk juridisk eksamen i 1811. Dei neste tre åra var han tilsett på kontoret hos politimeisteren i Bergen. Frå 1814 var han 2. rådmann i Bergen fram til 1825, då han vart rådmann og auksjonsforvaltar i byen. Deretter var han i lang tid, 1831-63, sorenskrivar i søndre Hedmark.

I 1824 var Leganger 1. representant frå Bergen på Stortinget. Han var sekretær i justiskomiteen og medlem av komiteen om handel og næringsfridom. Grunna sjukdom var han permittert frå 13. mai.

Leganger døydde i Kristiania i 1874.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
*
Rasmus Leganger

**Rasmus Abildgaard Leganger** () var ein norsk trelasthandlar i Fredrikshald. Georg Leganger var sonen hans, Henrik Leganger bror hans.

Leganger var son av ein skipper og handelsmann i Eigersund. Sjølv slo han seg i siste del av 1790-åra ned i Halden, der han sidan dreiv sagbruk og handel med trelast.

I 1833 representerte Leganger Fredrikshald på Stortinget. Han var medlem av Lagtinget, av tollkomiteen og av komiteen om kjøpstadskatten. 

Leganger døydde i Halden i 1841.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
*
Georg Leganger

**Georg Peter Leganger** () var ein norsk trelasthandlar og stortingsmann frå Østfold.

Leganger var fødd i Idd, og var son av Rasmus Leganger. Sjølv tok han norsk juridisk eksamen i 1821, før han, tilliks med faren, tok til med trelasthandel frå heimbyen Fredrikshald.

I 1845 var han 2. representant frå Fredrikshald på Stortinget. Han var medlem av justiskomte nr 2.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
*
Bernt Maschmann

**Bernt Sverdrup Maschmann** () var ein norsk prest og stortingsmann frå Kristiania.

Maschmann var son til apotekaren Hans Henrich Maschmann i Kristiania. Sjølv vart han student i 1824, og cand. theol. i 1829. Han var sokneprest i Vega frå 1830, og i Hobøl frå 1837. I tillegg var han frå 1849 prost i øvre Borgesyssel.

I 1845 var Maschmann 3. representant på Stortinget frå Smaalenenes amt. Han var medlem av justiskomite nr 1.

Han døydde på prestegarden i Hobøl i 1869.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
*
Truls Koch

**Truls Krog Koch** () var ein norsk prest og stortingsmann.

Koch var fødd i Sørfold, der faren var prest. Sjølv vart han student i 1826, og cand. theol. i 1832. I 1835 vart han residerande kapellan i Leikanger i Sogn, deretter sokneprest i Hamarøy frå 1839. 1856-79 var han sokneprest i Verdal.

Både i 1845 og 1848 var Koch 2. representant frå Nordlands amt på Stortinget. Begge gongane var han medlem av militærkomiteen.

Koch døydde i Kristiania i 1884.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
Shane Smeltz

**Shane Edward Smeltz** () er ein newzealandsk fotballspelar som har spela som keeper for Gold Coast United i den felles australsk-newzealandske ligaen A League, og for New Zealand sitt landslag. Han vart fødd i Göppingen i Baden-Württemberg i Tyskland. Smeltz har spelt for mange ulike klubbar i Australia og New Zealand. Frå 2005 til 2007 spelte han i klubbar i dei lågare divisjonane i England. Tilbake i heimlandet hadde han suksess i den newzealandske proffklubben Wellington Phoenix og i Gold Coast United i Australia. Han vart kåra til årets fotballspelar i Oseania i 2007 og 2008.
Chris Killen

**Christopher John Killen** () er ein newzealandsk fotballspelar som har spela som spiss for Middlesbrough i den engelske nest høgste divisjonen, Football League Championship, og for New Zealand sitt landslag. Han har vunne eitt skotsk seriemeisterskap, med Celtic i 2008. I 2006/07-sesongen var han Hibernian sin toppskårar i den skotske eliteserien, med 13 seriemål. Han debuterte for New Zealand sitt A-landslag i ein kamp mot Tahiti i 2000.
Michael McGlinchey

**Michael Ryan McGlinchey** () er ein newzealandsk fotballspelar som spelar på midtbanen for Central Coast Mariners i den felles australsk-newzealandske ligaen A League. Han har òg landskampar for New Zealand. McGlinchey spelte på aldersbestemte landslag for Skottland, men i 2009 erklærte han seg klar for å spela for New Zealand på A-landslagsnivå. Han debuterte for New Zealand 9. september 2009 i ein vennskapskamp mot Jordan.

## Bakgrunnsstoff
*
Martin Petráš

**Martin Petráš** () er ein slovakisk fotballspelar, som i 2010 spela for Cesena i den italienske fotballigaen, og for det slovakiske landslaget. Han vart seriemeister i Tsjekkia med Sparta Praha i 2003 og 2005.
Kamil Kopúnek

**Kamil Kopúnek** () er ein slovakisk fotballspelar som har spela for Spartak Trnava i den slovakiske fotballigaen. Han har òg landskampar for Slovakia. Per 2010 hadde han spelt heile karrieren sin for ungdomsklubben sin, Spartak Trnava. Han debuterte for Slovakia sitt A-landslag 1. mars 2006 i ein vennskapskamp borte mot Frankrike.
Høgskuleingeniør

**Høgskuleingeniør** er i Noreg ei yrkesgruppe som har studert teknikk i 3 år ved universitet eller høgskule. 

Kvalitetsreforma for høgare utdanning innførte nye gradsnemningar, mellom anna bachelorgrad, med verknad frå 1. januar 2003, og oppheva lovvernet av grada høgskuleingeniør. Bachelor i ingeniørfag blei innført som tilrådd ny gradsnemning frå same dato. Frå 27. november 2009 er tittelen igjen verna.

For å bli Bachelor i ingeniørfag må ein ha 3MX og 2FY i tillegg til generell studiekompetanse, eller ta eit 1-årig forkurs for ingeniørutdanning, eller ta ein såkalla tresemesterordning med sommarkurs i matematikk og fysikk før ein startar på studiet. 

Normalt kan ein studere til Bachelor i ingeniørfag ved ein av dei statlege regionale høgskulane som tilbyr ingeniørstudiar eller ved Forsvarets ingeniørhøgskole, eller ved å velje ingeniørlinene ved Krigsskulen eller Sjøkrigsskulen.

## Sjå også
*Bachelor i ingeniørfag
*Ingeniør
*Sivilingeniør

## Bakgrunnsstoff
*Norges Ingeniør- og Teknologorganisasjon

## Kjelder

**Denne artikkelen bygger på «[[:nb:Høgskuleingeniør|Høgskuleingeniør]]» frå , den 8. juni 2010.* 
 

## Fotnotar
Bachelor i ingeniørfag

**Bachelor i ingeniørfag** er i Noreg ei yrkesgruppe som har studert teknikk i 3 år ved universitet eller høgskule, og som dermed har tatt ei bachelorgrad i faget. Tittelen tilsvarar *Bachelor of Engineering* eller *[[Bachelor of science|Bachelor of Science]]* på engelsk.

Gradsnemninga blei innført med kvalitetsreforma for høyere utdanning frå 1. januar 2003.

## Sjå også
* Høgskuleingeniør
* Ingeniør
* Sivilingeniør

## Kjelder

* *Denne artikkelen bygger på «[[:nb:Bachelor i ingeniørfag|Bachelor i ingeniørfag]]» frå , den 8. juni 2010.*
Ramires Nascimento

**Ramires Santos do Nascimento** () er ein brasiliansk fotballspelar som har spela på midtbanen for Chelsea i engelsk Premier League, og for landslaget til Brasil.

Han deltok i Brasil sitt lag som tok bronse under sommar-OL i 2008. Han spelte den første A-landskampen sin for Brasil 6. juni 2009 i ein VM-kvalifiseringskamp mot Uruguay. Han skåra dei to første landslagsmåla sine 7. juni 2010 i ein treningskamp mot Tanzania før fotball-VM i 2010. Ramires har vunne éin portugisisk seriemeisterskap med Benfica, i 2010. Med Chelsea har han vunne FA-cupen i 2011/12-sesongen, Europaligaen i 2012/13-sesongen og den europeiske meisterligaen i 2011/12-sesongen.
Luís Fabiano

**Luís Fabiano Clemente** () er ein brasiliansk fotballspelar som har spela som spiss for São Paulo FC i den brasillianske eliteserien, og for landslaget til Brasil. Han har vore med på å vinna UEFA-cupen to gonger med Sevilla (2006 og 2007). Han vart toppskårar i den brasilianske toppdivisjonen i 2002, medan han spelte for São Paulo, og vart kåra til årets spelar i Brasil i 2003. Han debuterte for Brasil sitt A-landslag 11. juni 2003 i ein vennskapskamp mot Nigeria, og spelte alle fem kampane for Brasil då dei vann Copa América i 2004.
Gilberto Silva

**Gilberto Aparecido da Silva** () er ein brasiliansk fotballspelar som i 2011 spela på midtbanen for Grêmio i den brasilianske fotballigaen, og for landslaget til Brasil.

Gilberto Silva spelte i seks sesongar, frå 2002 til 2008, for Arsenal i Premier League i England. Han vart seriemeister i England med Arsenal i 2004, og i Hellas med Panathinaikós i 2010. Han debuterte for Brasil sitt A-landslag 7. oktober 2001 i ein kamp mot Chile, og spelte alle kampane då Brasil vann verdsmeisterskapen i fotball i 2002.
Peter Christian Boye

**Peter Christian Boye** () var ein prest, gardbrukar og stortingsmann frå Kongsberg. Mathias Boye var ein yngre bror.

Boye var fødd på Kongsberg, som son av ein rektor. Han voks dels opp i Trondheim, og var, etter han vart cand. theol. i 1813, adjunkt i byen i tre år. Deretter var han sju år residerande kapellan i Støren. Sokneprest i Sør-Aurdal 1823-29, og Overhalla 1829-35. Frå 1835 til 1859 var han sokneprest i Jevnaker, i tida 1838-51 også prost i Ringerike og Hallingdal.

Boye var 1. representant frå Nordre Trondhjems amt på Stortinget i 1836, og på overordentleg storting 1836-37. Han var i 1836 medlem av kyrkjekomiteen og i 1836-37 av næringskomiteen.

I 1859 tok Boye avskjed frå presteembetet. Han busette seg då på garden Hofstad i Asker og dreiv denne. Der døydde han i 1880.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
*
Mathias Boye

**Mathias Andreas Boye** () var ein norsk skulemann, tollar og stortingsmann frå Kongsberg. Peter Christian Boye var ein eldre bror.

Boye var fødd på Kongsberg, der far hans då var rektor. Sjølv vart han i 1814 student frå Trondhjems skole. 1815-16 budde han i København, frå 1817 var han lærar ved den nyopretta lærde skulen i Drammen, overlærar der frå 1819. Frå 1825 var han konstituert rektor ved katedralskulen i Kristiansand. Han vart lova fast stilling når han hadde teke embetseksamen. Denne tok han aldri, likevel var han rektor i ei rekke av år. År 1849 vart han tollkasserar i Kristiansand, flytta i 1858 over i tilsvarande ombod i Larvik.

Boye møtte på Stortinget 1833 frå 28. mars som 1. varamann frå Kristiansand. Han var då medlem av kyrkjekomiteen. Mange år seinare, i 1857 og på overordentleg storting 1858, representerte han på ny byen på Stortinget. Då var han medlem av Lagtinget og tollkomiteen.

Han døydde i Larvik i 1872.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914

## Bakgrunnsstoff
*
Svend Brun

**Svend Busch Brun** () var ein norsk lærar, prest og stortingsmann.

Brun var frå Trondheim, der far hans var skipper. Sjølv vart han student frå katedralskulen i byen i 1793. I 1797 vart han cand. theol. og var deretter alumnus på ein skule i København. Åra 1806-17 var han sokneprest i Snåsa, frå 1817 var han sokneprest i Frosta.

Brun var 1. representant frå Nordre Trondhjems amt på omframstortinget i 1814. Han var medlem av protokollkomiteen.

Han døydde på prestegarden i Frosta i 1826.

## Kjelder
* Tallak Lindstøl: *Stortinget og Statsraadet*, B. 1 D. 1 : Biografier A-K, digital utgåve side 134

## Bakgrunnsstoff
*
Ahn Young-Hak

**Ahn Young-Hak** () er ein nordkoreansk-japansk fotballspelar som har spela på midtbanen for Omiya Ardija i den japanske J-ligaen, og for det nordkoreanske landslaget.

Ahn vart fødd og voks opp i Japan av koreanske foreldre. Han gjekk på ein skule som ideologisk identifiserte seg med Nord-Korea. Han er nordkoreansk statsborgar, og har ikkje japansk pass.

## Klubbkarriere
I 2002 begynte han karrieren sin som profesjonell fotballspelar i den japanske andredivisjonsklubben Albirex Niigata, der han var med på å vinna opprykk i 2003. Før 2005-sesongen gjekk han til Nagoya Grampus Eight, før han drog til Sør-Korea og Busan I'Park i K-ligaen i 2006. Frå 2008 til 2009 spelte han så for Suwon Samsung Bluewings, også i K-ligaen, der han var med på å vinna seriemeisterskapen i 2008 og cupen i 2009. I 2010 vende han attende til Japan og førstedivisjonsklubben Omiya Ardija.

## Landslagskarriere
Ahn har spelt for Nord-Korea sitt landslag sidan 2002. Under kvalifiseringa til fotball-VM i 2006 spelte han i fem kampar, og i 2008 spelte han for Nord-Korea i austasiameisterskapen. Elles spelar han sjeldan i landskampar utanom offisielle FIFA-kampar. Under den vellukka kvalifiseringa til fotball-VM i 2010 spelte han 13 av kampane, og var ein av hjørnesteinane på laget.

## Fotnotar


:*Denne artikkelen begynte med ei omsetjing frå [[:de:Ahn Young-hak|tysk wikipedia]] 8. juni 2010.*
Hong Yong-Jo

**Hong Yong-Jo** () er ein nordkoreansk fotballspelar som har spelt i angrep for Rostov i den russiske fotballigaen, og for det nordkoreanske landslaget. Hong spelte for Sportsgruppa 25. april, klubben til den nordkoreanske hæren, fram til 2007, då han som ein av få nordkoreanske spelarar fekk reisa utanlands for å spela profesjonell fotball. Han drog til klubben Bežanija i Beograd, som rykte ned frå den serbiske 1. divisjonen same året. Derfrå drog han vidare til Rostov, der han var med på å vinna opprykk til russisk 1. divisjon.
Aristide Zogbo

**Aristide Benoît Zogbo** () er ein ivoriansk fotballspelar som i 2009/10-sesongen spelte som keeper for Maccabi Netanya i den israelske fotballigaen. Han har òg landskampar for Elfenbeinskysten. Han debuterte for A-landslaget 20. august 2008 i ein vennskapskamp mot Guinea.
Abraham Borch

**Abraham Borch** () var ein norsk prest, stortingsmann og ordførar.

Borch var fødd i Jevnaker, der far hans var gardbrukar. Sjølv vart han student frå Kristiania katedralskule i 1804 og cand. theol. i 1809. 1810-11 var han lærar ved landkadettakademiet, og deretter kapellan i Aker. År 1818 vart han residerande kapellan i Eiker, til sist sokneprest i Kongsberg frå 1825. Frå 1827 også prost. Borch var mange år med i forlikskommisjonen på Kongsberg, og ei tid ordførar.

I 1830 representerte han Kongsberg på Stortinget. Han var formann i trykkingskomiteen, medlem av desisjonskomiteen og komiteen om kjøpstadskatten.

Borch døydde på Kongsberg i 1847.

Dottera Johanne var gift med Michael Breien.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
*
Bernt Bessesen

**Bernt Tobias Bessesen** () var ein norsk prest og stortingsmann.

Bessesen var frå Kristiansand, far hans var skipper. Sjølv vart han 1819 student frå Kristiansand skule, dei to neste åra var han huslærar hos Severin Løvenskiold i Fossum. I 1824 vart han cand. theol. og deretter eitt år styrar av Kongsberg skule. Sokneprest i Rennesøy 1826-39 og i Biri 1839-48. 1848-55 var han sokneprest i Nes i Akershus, og til sist, 1855-77 i Kvinnherad.

Bessesen var 3. representant for Stavanger amt på Stortinget i 1836 og på det overordentlege storting 1836-37. Han var medlem av justiskomiteen.

Han døydde i Kvinnherad i 1887.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
* 

## Bakgrunnsstoff
* Arkiv etter familien Bessesen hjå Statsarkivet i Kristiansand
Brou Angoua

**Brou Benjamin Angoua** () er ein ivoriansk fotballspelar som har spela i forsvar for Valenciennes i den franske Ligue 1. Han har òg landskampar for Elfenbeinskysten. Han tok del i Elfenbeinskysten sitt fotballag under sommar-OL i 2008.
Romaric

**Christian Ndri Romaric** () er ein ivoriansk fotballspelar som hausten 2011 spela for Espanyol, Sevilla i spansk Primera Division, og for landslaget til Elfenbeinskysten.
Bruno Alves

**Bruno Eduardo Regufe Alves** () er ein portugisisk fotballspelar som har spela i forsvar for det portugisiske landslaget og Fenerbahçe i den tyrkiske fotballigaen. Han vart kåra til årets spelar i Portugal i 2009. Han har vore med på å vinna den portugisiske ligaen fire år på rad med Porto, frå 2006 til 2009. Han gjekk til Zenit St. Petersburg i august 2010 og var med på å vinna seriemeisterskapet i Russland med dei same hausten, og igjen i 2011/12-sesongen. I 2014 vart han seriemeister i Tyrkia med Fenerbahçe.
Paulo Ferreira

**Paulo Renato Rebocho Ferreira** () er ein portugisisk fotballspelar som har spela i forsvar for det portugisiske landslaget og Chelsea i engelsk Premier League. Ferreira har vunne to portugisiske seriemeisterskap med Porto (2003 og 2004) og tre engelske seriemeisterskap med Chelsea (2005, 2006 og 2010). Han har òg vunne den europeiske Meisterligaen med Porto, i 2004. Han var med på å ta sølvmedalje i fotball-EM i 2004 med Portugal.
Duda

**Sérgio Paulo Barbosa Valente**, kjend som **Duda** (),. er ein portugisisk fotballspelar som har spela for det portugisiske landslaget og Málaga i spansk Primera Division. Han var med på å vinna UEFA-cupen med Sevilla i 2007.
Morten Harket

**Morten Harket** () er ein norsk songar og låtskrivar frå Heggedal i Asker. Han er kjend som vokalist og frontfigur i gruppa A-ha sidan 1983, men han har også gjort soloprosjekt. Saman med Ingvild Bryn var han programleiar for Eurovision Song Contest 1996.

## A-ha

Harket voks opp i Asker, og viste som liten inga interesse for å driva aktivt med musikk. Han var med i eit kristen ungdomsmiljø i ungdomsåra, og starta på teologistudie som han seinare avbraut. Han vart med i ulike band, m.a. bluesbandet *Souldier Blue*. Då han trefte Magne Furuholmen og Pål Waaktaar i Oslo på åttitalet, danna dei fyrst bandet *Bridges*, og gav ut ei plate i lag. Deretter danna dei A-ha og flytte til London saman for å satsa på musikk. 

Den fyrste singelen til A-ha, *Take On Me*, sende dei til topps på dei amerikanske hitlistene og gav bandet ein pangstart. Som frontfigur var det Morten Harket som fekk mest merksemd og popularitet. Med si ljose tenorstemme og attraktive utsjånad vart han dyrka som popidol og avbilda i ungdomsmagasin, på kalendrar, plakatar, postkort osb.

Suksessen med A-ha heldt fram, og Morten Harket tok etter kvart til med prosjekt utanom gruppa. Han song mellom anna tittelmelodien til den norske filmen *Kamilla og tyven* frå 1988. Han opptrådte også som skodespelar i filmen, samt i oppfølgjaren *Kamilla og tyven II* frå 1989. Same året gifte Harket seg med den svenske modellen Camilla Malmquist. Paret gjekk frå kvarandre i 1998. Dei fekk tre born saman, m.a. Tomine Malmquist Harket som spelte tittelrolla i den norske oppføringa av musikalen Annie i 2004.

## Soloprosjekt og comeback

Bandet A-ha slutta også å gje ut musikk i lag frå 1993 på grunn av personlege motsetnader innad i gruppa. Både Harket og Pål Waaktaar heldt fram med soloprosjekt framover. Harket har til no gjeve ut fire soloalbum til saman, m.a. plata *Wild Seed* frå 1995 med hit-singelen *A Kind of Christmas Card*. Harket fekk fleire spellemannprisar for både plata og singelen på prisutdelinga for dette året. Han har også vunne Spellemannprisar saman med A-ha.

I 2000 kom A-ha saman att, og gjorde comeback med plata *Minor Earth Major Sky*. På denne plata sette Harket verdsrekord med å syngja ein og same tone lengst på ei innspeling med 20,2 sekund på sporet *Summer Moved On*.

## Diskografi som soloartist

;Album

* 1993: *Poetenes Evangelium* (Kirkelig Kulturverksted)
* 1995: *Wild Seed*
* 1996: *Vogts Villa*
* 2008: *Letter from Egypt* (Universal Music)
* 2012: *Out of My Hands* 

;Singlar
* 1993: *Salome*
* 1993: *Natten*
* 1993: *Can't Take My Eyes Off You* (på Coneheads, filmmusikk)
* 1995: *A Kind Of Christmas Card*
* 1995: *Spanish Steps*
* 1995: *Brodsky Tune*
* 1996: *Los Angeles*
* 1996: *Heaven's Not For Saints*
* 1996: *Tilbake Til Livet*
* 1996: *Herre I Drømmen*
* 2007: *Movies*
* 2007: *Darkspace*
* 2007: *We'll Never Speak Again*
* 2010: *Barsking i Halden* 
* 2012: *Scared of Heights* 
* 2012: *Lightning*

## Kjelder

**Denne artikkelen bygger på «[[:no:Morten Harket|Morten Harket]]» frå ,  den 9. juni 2009.*  
 
* Utdjupande artikkel om Harket skriven av Sigbjørn Nedland for Norsk Biografisk Leksikon.
* Morten Harket på Myspace.

### Fotnote
Midtbø i Vinje

**Midtbø ** er ein gard rett utanfor Åmot i Vinje kommune, Telemark. Forfattarane Halldis (1907-1995) og Tarjei Vesaas (1897-1970) budde her frå 1934.

Garden, som ligg 5-6 km frå barndomsheimen Vesås, var odelsgarden til farmora til Tarjei. Farbror hans, Øystein Vesaas, åtte garden, men kom i gjeldsknipe, og selde til Tarjei i 1930. Tarjei Vesaas busette seg på garden etter at han gifta seg i 1934.  

Huset og livet der er skildra i Halldis Moren Vesaas' to bøker med livsminne: *I Midtbøs bakkar* (1974) og *Båten om dagen* (1976), i somme andre artiklar av henne om ektemannen - som «Tarjei Vesaas i kvardagslaget» (1967), og i Tarjei Vesaas sitt sjølvbiografiske foredrag «Om skrivaren» (1959). Det står òg mykje om dagleglivet der i dei to biografiane Olav Vesaas' har skrive om foreldra sine. Einskilddikt av begge forfattarne skildrar òg livet i heimen, på garden eller i landskapet. Av han kan nemnast dikt som «I Midtbøs bakkar» og «Morgon på Vinjevatnet», og romanane *Det store spelet* (1934) og *Kvinnor ropar heim* (1935) kan òg lesast i lys av familiens livsløp, sjølv om der er få konkrete, stadbundne referanser i verka.

Midtbø er framleis i familiens eige, og er ikkje ope for publikum. 

## Litteratur og andre kjelder
* Hilde Diesen. *Dikterhus*. Tell forlag, 1994 (*[http://urn.nb.no/URN:NBN:no-nb_digibok_2008013100048 bokhylla.no] - fulltekst)
* Olav Vesaas. *Løynde land, ei bok om Tarjei Vesaas*. Cappelen, 1995
* Olav Vesaas (red.) *Tarjei Vesaas om seg sjølv''. Bokklubben, 1985
Joan Capdevila

**Joan Capdevila Méndez** () er ein spansk fotballspelar, som har spela i forsvar for Benfica i den portugisiske toppdivisjonen og for det spanske landslaget. Han har òg spelt for det katalanske landslaget. Capdevila har spelt det meste av karrieren sin, frå 2000 til 2007, for Deportivo La Coruña, før han gjekk til Villarreal. Han var med på å ta sølv for Spania under sommar-OL i 2000 i Sydney. Han debuterte for Spania sitt A-landslag 16. oktober 2002 i ein vennskapskamp mot Paraguay. Han var med i troppen til fotball-EM i 2004, men utan å få spela. I 2008 spelte han alle kampane utanom éin då Spania vart europameistrar.
Marco Wölfli

**Marco Wölfli** () er ein sveitsisk fotballspelar som hat spela som keeper og kaptein for Young Boys i  den sveitsiske fotballigaen, og for det sveitsiske landslaget. Han debuterte for Sveits sitt A-landslag 19. november 2008 i ein vennskapskamp mot Finland, og var med i troppen til fotball-VM i 2010 som reservekeeper.
Philippe Senderos

**Philippe Senderos** () er ein sveitsisk fotballspelar, som har spela i forsvar for Fulham i engelsk Premier League, og for det sveitsiske landslaget. Han gjekk til Fulham frå Arsenal etter sju år der, 9. juni 2010. Han debuterte for Sveits sitt A-landslag i mars 2005 i ein kamp borte mot Frankrike.
Gökhan Inler

**Gökhan Inler**, tyrkisk stavemåte **Gökhan İnler** (), er ein sveitsisk fotballspelar av tyrkisk avstamming. Han har spela på midtbanen for Napoli i italiensk Serie A, og for det sveitsiske landslaget. Han debuterte for A-landslaget 2. september 2006 i ein vennskapskamp mot Venezuela.
Sergio Busquets

**Sergio Busquets Burgos** () er ein spansk fotballspelar som har spela på midtbanen for Barcelona i Primera Division og for det spanske landslaget. Han har òg kampar for det katalanske landslaget. Busquets vart seriemeister i Spania med Barcelona i 2009, 2010, 2011 og 2013, var med på å vinna den europeiske Meisterligaen i 2009 og 2011 og VM for klubblag i 2009 og 2011. I 2009 vart han òg kåra til "årets gjennombrot" i den spanske ligaen. Han debuterte for Spania sitt A-landslag 1. april 2009 i ein VM-kvalifiseringskamp mot Tyrkia. I fotball-VM i 2010 spelte han alle Spania sine kampar då dei vart verdsmeistrar, og i 2012 spelte han igjen alle Spania sine kampar då dei vann EM i fotball.
Johnny Palacios

**Johnny Eulogio Palacios Cacho** () er ein honduransk fotballspelar som ha spela i forsvar for Olimpia i den honduranske fotballigaen, og for det honduranske landslaget. Han er bror av landslagsspelaren Wilson Palacios.
Andrés Iniesta

**Andrés Iniesta Luján** () er ein spansk fotballspelar som har spela på midtbanen for Barcelona i Primera Division og for det spanske landslaget. Han har vunne seks spanske seriemeisterskap med Barcelona (2005, 2006, 2009, 2010, 2011 og 2013), den europeiske Meisterligaen tre gonger (2006, 2009 og 2011) og VM for klubblag to gonger (2009 og 2011. Han debuterte for Spania sitt A-landslag 27. mai 2006 i ein vennskapskamp mot Russland. I 2008 var han ein viktig spelar då Spania vann fotball-EM.

Det var Iniesta som skåra 1-0-målet som gav Spania sigeren mot Nederland i finalen i VM i fotball 2010 den 11. juli 2010 i Soccer City i Sør-Afrika. Målet kom i andre ekstraomgang, i det 116ande speleminuttet. I 2012 var Iniesta med på å vinna sin tredje store meisterskap då Spania vart europameister igjen, og han vart kåra til beste spelar i turneringa.

## Bakgrunnsstoff
*
Simon Kildal

**Simon Nikolai Kildal** () var ein norsk prest og stortingsmann.

Kildal var fødd i Steigen, der far hans var prest. Sjølv vart han student frå Bergens skole i 1817 og cand. theol. i 1822. Sokneprest i Skjervøy i eitt år frå 1823. Deretter sokneprest i Trondenes frå 1824 til han døydde.

Han var 2. representant frå Finmarkens amt (både Finnmark og Troms) på Stortinget, både i 1827, på overordentleg storting 1828 og Stortinget 1830. I 1827 var han formann i redaksjonskomiteen og medlem av budsjettkomiteen. Også med i budsjettkomiteen i 1830, og formann i gasje- og pensjonskomiteen.

Kildal døydde i Trondenes i 1837.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
*
Edgar Álvarez

**Edgar Anthony Álvarez Reyes** () er ein honduransk fotballspelar som har spela for Bari i italiensk Serie A, og for det honduranske landslaget.